Lambarė
Lambarė (isp. Lambaré, gvar. Lambare) – miestas Paragvajuje, Centriniame departamente, Didžiojo Asunsjono aglomeracijoje, prie pietinio Asunsjono miesto pakraščio. Išsidėstęs kairiajame Paragvajaus upės krante, priešais Pilkomajo žiotis. Verčiamasi prekyba, smulkia pramone, daugelis gyventojų dirba sostinėje. Yra bažnyčia (pastatyta 1846 m.), didelės kapinės, keli viešbučiai, mokyklos, sporto centrai ir kt.